Frá samhæfingarmiðstöðinni í Skógahlíð í kvöld . Vísir / Friðrik Fólk á Flateyri , þar sem tvö snjóflóð féllu undir miðnætti í kvöld , er beðið um að halda kyrru fyrir heima að svo stöddu . Íbúar á Suðureyri eru beðnir um að halda sig frá höfninni og þá er verið að rýma einhver hús . Ekki er vitað um alvarleg slys á fólki , að því er fram kemur í tilkynningu frá samhæfingarstöðinni í Skógahlíð Eitt snjóflóðið féll að hluta á a.m.k. á Flateyri en unglingsstúlka sem grófst undir flóðinu er ekki alvarlega slösuð . Þá er ekki vitað til þess að fleiri hafi orðið fyrir snjóflóðunum á þessari stundu . Aðgerðarstjórn er að störfum á Ísafirði og varðskipið Þór sem var statt á Ísafirði er einnig á leið til Flateyrar með 35 björgunarsveitarmenn um borð auk áhafnar varðskipsins . Gert er ráð fyrir að tveir sjúkraflutningamenn frá Slökkviliði höfuðborgarsvæðisins farið með þyrlunni . Samhæfingarmiðstöð almannavarna í Skógahlíð hefur verið virkjuð vegna snjóflóða sem féllu á Vestfjörðum nú seint í kvöld .